Na temelju članka 24. Statuta Osnovne škole Dragutin Tadijanović Slavonski Brod, a u suradnji s Učiteljskim vijećem, Školski odbor Osnovne škole Dragutin Tadijanović Slavonski Brod , na sjednici održanoj 18. veljače 2019. godine donosi

**PROTOKOL O POSTUPANJU U SLUČAJU OZLJEDE UČENIKA U ŠKOLSKOM PROSTORU**

U slučaju ozljede učenika u školskom prostoru **svi djelatnici škole** dužni su:

1. Sanirati ozljedu po pravilima prve pomoći, a prema procjeni pozvati Hitnu pomoć
2. Što prije obavijestiti roditelja o događaju, a ovisno o ozbiljnosti ozljede i razrednika, stručnog suradnika, ravnatelja
3. S roditeljem razgovarati i tražiti odluku ostaje li učenik u školi ili roditelj dolazi po njega (kod procjene lakših ozljeda)
4. Ukoliko se roditelj ne javlja na poziv, učitelji ili drugi djelatnici škole (najmanje dvije osobe) mogu odvesti učenika liječniku ili pozvati Hitnu pomoć, no uporno pokušavati uspostaviti kontakt s roditeljima
5. Ukoliko roditelj dođe po učenika, evidentirati vrijeme kad je roditelj preuzeo odgovornost za učenika
6. Nikako ne pustiti učenika samog iz prostora škole, pogotovo ne u pratnji drugog učenika
7. Nakon zbrinjavanja učenika zapisati slijed događaja
8. Svi razrednici su dužni na vidljivom mjestu (imenik) imati najmanje dva provjerena telefonska kontakta s roditeljima za hitne slučajeve
9. Razrednici su dužni upozoriti roditelje na dostupnost u hitnim slučajevima

Ovaj Protokol stupa na snagu osmog dana od objave na oglasnoj ploči Škole.

Ovaj Protokol je donesen na i objavljen na oglasnoj ploči Škole 19. veljače 2019. godine i stupa na snagu osmog dana od dana objave.

RAVNATELJICA: PREDSJEDNICA ŠKOLSKOG ODBORA:

Ana Blagović Branka Radovanović